钦定古今图书集成/明伦汇编/闺媛典/第180卷 > 袁岫妻王氏
## 钦定古今图书集成/明伦汇编/闺媛典/第180卷 > 袁岫妻王氏

按《畿辅通志》：“王氏，袁岫妻，河间府人。年十九，夫亡，子
方在抱，翁姑怜其少，欲嫁之。氏跪泣曰：‘背翁姑不孝，
弃幼子不慈，忘死夫不义，如迫嫁必死’。”邻豪素闻其
美，倩媒以厚币求婚，翁姑许之。氏自缢，家人觉，救复
生，其事遂寝。氏毁容纺绩，孝事公姑，抚孤成立。万历
间，知县刘光远请表其门。